[pic] | EURÓPAI BIZOTTSÁG |

Brüsszel, 2011.3.11.

COM(2011) 116 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

A közúti közlekedésben használt benzin és dízel tüzelőanyagok minősége az Európai UnióbanHetedik éves jelentés(Tárgyév: 2008)

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

A közúti közlekedésben használt benzin és dízel tüzelőanyagok minősége az Európai UnióbanHetedik éves jelentés (Tárgyév: 2008)

Összefoglalás

A 98/70/EK irányelv[1] a külső gyújtású és kompressziógyújtású motorokkal felszerelt gépjárművekben felhasználható tüzelőanyagokra az egészség és a környezet védelemét célzó minimumkövetelményeket határoz meg. A tüzelőanyag minősége környezetvédelmi szempontból azért fontos, mert befolyásolja a motor szennyezőanyag-kibocsátását és ezáltal a levegő minőségét is. Ugyanakkor hatással van arra is, hogy a gyártók milyen erőfeszítések és mekkora költségek árán tudják megvalósítani a szennyező anyagok és az üvegházhatást okozó gázok tekintetében megkívánt kibocsátási szinteket. A 98/70/EK irányelvet módosító 2003/17/EK irányelv[2] a benzin és dízel tüzelőanyagok kéntartalmának további csökkentését írja elő. Az irányelv rendelkezései alapján 2008-ban engedélyezett utoljára 10 ppm koncentrációt meghaladó kéntartalom a tüzelőanyagokban.

A tüzelőanyag-előírások figyelmen kívül hagyása megnövekedett kibocsátáshoz vezethet (például a túlzott oxigenáttartalom növelheti az NOx-kibocsátásokat), és akár tönkre is teheti a motort és a kipufogógáz-utókezelő rendszereket (például a túlzott kéntartalom károsítja a katalizátort), ami magasabb légszennyezőanyag-kibocsátást von maga után. Az irányelvben kötelező érvénnyel előírt tüzelőanyag-minőségi szabványok betartásának biztosítása érdekében a tagállamoknak tüzelőanyagminőség-ellenőrzési rendszereket kell bevezetniük.

A 98/70/EK irányelv 8. cikke előírja a Bizottság számára, hogy évente tegyen közzé jelentést a tagállamokban kapható tüzelőanyagok minőségéről. Ez a hetedik bizottsági jelentés összefoglalja a tagállamok beadványait a benzin és dízel tüzelőanyagok minőségéről, valamint a 2008-ban értékesített mennyiségekről. Luxemburg kivételével, amely már 2007-ben sem tette ezt meg, a tagállamok mindegyike nyújtott be nemzeti jelentést 2008-ra vonatkozóan.

A tagállami ellenőrző rendszerek kialakításának minősége, a határértékek betartásának mértéke, valamint a benyújtott jelentésekben szereplő adatok minősége folyamatosan javul. A Bizottság tovább folytatja az irányelvben meghatározott tüzelőanyag-minőségi követelményeknek való teljes megfelelés ellenőrzését, és szükség esetén megfelelő és arányos lépésekre tesz javaslatot.

Ahogyan azt már a 2006. és a 2007. évi jelentés is megállapította, jóllehet a tagállamok egyre nagyobb arányban értékesítenek kénmentes tüzelőanyagokat[3] és a tüzelőanyag-kategóriákon belül ezek kínálata egyre nő, a töltőállomásokon ezek még sincsenek mindig láthatóan megjelölve. A jelentések határidőre való benyújtása továbbra is problémát okoz. 14 tagállam késte le a benyújtási határidőt, bár közülük tízen kevesebb mint egy hónappal. A jelentések Máltától 7 hónappal, Németországtól 5 hónappal, az Egyesült Királyságtól 4 hónappal, Spanyolországtól pedig 3 hónappal a határidő lejárta után érkeztek be. Csakúgy mint 2007-ben, Luxemburg 2008-ban sem nyújtott be jelentést.

A tüzelőanyag-minőség ellenőrzése 2008-ban azt mutatta, hogy a benzinre és a dízel tüzelőanyagokra a 98/70/EK irányelvben meghatározott előírások általában teljesülnek, megszegésük csak ritkán fordul elő. A benzin tekintetében a be nem tartott fő paraméterek a következők: a kísérleti/motor oktánszám (RON/MON)[4], a nyári gőznyomás[5] és a desztilláció/elpárolgás 100/150 °C-on[6]. Azon minták száma is emelkedett, amelyekben a kéntartalom magasabb volt a határértékeknél. A dízel tüzelőanyagok tekintetében a be nem tartott fő paraméterek közé a kéntartalom, a 95%-os desztillációs végpont, valamint a cetánszám tartozott.

Mivel a határértékek túllépése viszonylag ritkán fordul elő, és ilyenkor a tagállamok a szabálytalan tüzelőanyagokat kivonják a piaci forgalomból, a Bizottságnak nem jutott tudomására arra vonatkozó információ, hogy a határérték-túllépéseknek negatív hatása lenne a járművek szennyezőanyag-kibocsátására vagy a motorműködésre. Ezzel együtt a Bizottság szorgalmazza, hogy a tagállamok az ilyen jellegű problémák elkerülése érdekében továbbra is tegyenek lépéseket a teljes megfelelésért. A tagállamok által a határértékek túllépése tekintetében tett intézkedések részletei – amennyiben rendelkezésre állnak – a 2008. évi részletes jelentés[7] egyes országokról szóló fejezeteiben szerepelnek A Bizottság tovább folytatja az irányelvben meghatározott tüzelőanyag-minőségi követelményeknek való teljes megfelelés ellenőrzését.

Az alacsony kéntartalom hozzájárul a légszennyezés csökkentéséhez és új motortechnológiák bevezetését segíti elő. Amint az 1. táblázatban látható, a 2008. évi átlagos kéntartalom jóval a 2004-ben bejelentett szint alá csökkent. Ez volt a legnagyobb mértékű csökkenés 2005 óta, amikor kötelezővé vált az alacsony kéntartalmú[8] tüzelőanyagok használata és kénmentes tüzelőanyagokat vezettek be Unió-szerte. Az irányelv rendelkezései alapján 2008. az utolsó év, amelyben alacsony kéntartalmú tüzelőanyagok használhatók. Az átlagos kéntartalom említett csökkenése valószínűleg annak tudható be, hogy a tagállamok felkészültek a 2009-es <10 ppm határérték teljesítésére.

1. táblázat: A benzin és dízel tüzelőanyagok átlagos kéntartalmának éves alakulása

EU | Átlagos kéntartalom (ppm) | EU15 | EU12 |

Néhány tagállam nem nyújtotta be határidőre jelentését: az Egyesült Királyság, Málta, Németország és Spanyolország jelentése például 3 hónapot késett. Arra ösztönözzük őket, hogy a jövőben tartsák be a határidőt, hogy ne hátráltassák a többi tagállamot. Egyes tagállamok nem hajtanak végre kellő számú mintavételezést az összes tüzelőanyag-típus tekintetében vagy az elvártnál kevesebb mintát vételeznek töltőállomásokon (a tárolóhelyekhez/finomítókhoz képest). Az egyéb mintavételezést a töltőállomásokon vett minimális számú mintán felül kell elvégezni. Ha egy tagállam az ellenőrzéshez saját nemzeti rendszerét veszi igénybe, azt mindenre kiterjedően ismertetnie kell annak megállapítása érdekében, hogy megfelel-e az európai szabványban foglaltaknak. A leírásnak igazolnia kell, hogy az ellenőrző rendszer statisztikai megbízhatósága az EN 14274:2003 európai szabványéval egyenértékű. A 2004–2008. közötti ellenőrzést tekintve ez sok esetben továbbra sem teljesült, a jövőben nem szabad elmulasztani. Azoknak a tagállamoknak, amelyek az EN 14274 szabvány C statisztikai modelljét alkalmazzák, egyértelműen meg kell tudniuk indokolni használatát. Több tagállam esetében is célszerűbb lenne az A vagy a B modell használata. A kénmentes tüzelőanyagokat jól látható címkével kell ellátni, hogy a fogyasztók a rendelkezésre álló teljes kínálat ismeretében választhassanak. Egyes tagállamokban a töltőállomásokon nincs egyértelműen feltüntetve a tüzelőanyagok kéntartalma. Erre 2009-től kezdődően nem is lesz szükség, hiszen akkor már kivétel nélkül csak kénmentes tüzelőanyagokat lehet majd értékesíteni. Tekintve, hogy az Európai Unióban 10 ppm-nél nagyobb koncentrációban már csak 2008 végéig lehet kén a tüzelőanyagokban, a tagállamoknak minden bizonnyal lehetőségük volt arra, hogy kéntartalom szerint adatokat gyűjtsenek külön az értékesítésről és a mintavételezésről. Néhány tagállamnak azonban ez nem sikerült. A tagállamok jelentéseit időszakokra bontva értékeljük annak érdekében, hogy a kapott adatok az EU egészét tekintve összehasonlíthatóak legyenek. Ha egy tagállam a megadottól eltérő időszakot vett alapul, arról megfelelő információkat kell adnia a tüzelőanyagminőség-ellenőrzési jelentés nemzeti mellékletében. |

4. A 2008. évi jelentéstétel

4.1. A tüzelőanyagok minősége és mennyisége

Ma az EU-ban értékesített minden benzin és dízel tüzelőanyag alacsony kéntartalmú vagy kénmentes. Az összes értékesített benzin 55%-a alacsony kéntartalmú és 45%-a kénmentes (<10 ppm) volt. Az összes értékesített dízel tüzelőanyag esetében ez az arány 49%, illetve 51%.

A különböző oktánszámú (RON) és kéntartalmú tüzelőanyagok kínálata 2005-ben az 50 ppm-es kötelező határérték bevezetésével az EU egészében csökkent. Az eladott benzin nagy részét 2008-ban RON 95 tette ki (a teljes mennyiség 84%-a, ebből 46% alacsony kéntartalmú és 38% kénmentes); a tagállamonkénti részletes bontás az 1. ábrán és a melléklet táblázatában látható.

1. ábra: Tüzelőanyag-értékesítés az EU-ban 2008-ban a tüzelőanyag-típusok megoszlása (%) szerint

Benzinértékesítés | 2008 | Dízelolaj-értékesítés | 2008 |

[pic] | [pic] |

A tüzelőanyag típusa | A tüzelőanyag típusa | % |

1 | Ólmozatlan benzin min. RON=91 | 0,0% | 13 | Dízelolaj | 0,0% |

4 | Ólmozatlan benzin min. RON=95 | 0,0% |

5 | Ólmozatlan benzin min. RON=95 (<50 ppm S) | 49,0% |

6 | Ólmozatlan benzin min. RON=95 (<10 ppm S) | 35,6% |

7 | Ólmozatlan benzin 95=<RON<98 | 0,0% |

8 | Ólmozatlan benzin 95=<RON<98 (<50 ppm kén) | 5,1% |

9 | Ólmozatlan benzin 95=<RON<98 (<10 ppm kén) | 2,6% |

10 | Ólmozatlan benzin RON>=98 | 0,0% |

11 | Ólmozatlan benzin RON>=98 (<50 ppm kén) | 0,4% |

12 | Ólmozatlan benzin RON>=98 (<10 ppm kén) | 4,7% |

A 2001–2007. közötti időszakhoz hasonlóan a legtöbb tüzelőanyagot 2008-ban Franciaországban, Németországban, Olaszországban, Spanyolországban és az Egyesült Királyságban értékesítették (3. ábra). A dízelolaj-értékesítés csaknem az összes tagállamban domináns, a benzin- és a dízelolaj-értékesítés egymáshoz viszonyított aránya azonban rendkívül változó.

Az EU-12-ben értékesített mennyiség az Európai Unió teljes benzin- és dízelolaj-értékesítésének 14,0, illetve 15,8%-át tette ki (ami a 2007-es 12,4 és 12,6%-hoz viszonyítva számottevő növekedés).

2008-ban a tagállamok többsége (14) jelentésében arról számolt be, hogy területén 2 benzinkategória áll rendelkezésre, míg Bulgária, Írország és Málta csak 1 benzinkategóriát jelzett. A kategóriák közötti különbségek elsősorban a különböző oktánszámokból (RON-kategóriák) erednek. A tagállamok közül 16 csak egyetlen dízelolaj-kategória értékesítését tüntette fel 2008-ra vonatkozó jelentésében. A részleteket lásd a 4. ábrán.

A tagállamoknak 2009-ig nem kötelező teljesen áttérniük a kénmentes tüzelőanyagokra. Ennek ellenére 2008-ban 8 tagállam arról számolt be, hogy kizárólag kénmentes benzint, 8 pedig arról, hogy kizárólag kénmentes dízelolajat értékesített. Németországban 2003 óta kapható kénmentes dízelolaj, Svédországban pedig szinte minden dízelolaj 1999 óta kénmentes.

A tüzelőanyagok átlagos kéntartalma mind a Cseh Köztársaságban, mind Lengyelországban és Szlovákiában a 2009-es határérték (<10 ppm) alatt van, ugyanakkor – amint az a 7. ábrán látható – nem mindegyikük jelentésében szerepel, hogy rendelkezésre áll 100%-ban kénmentes tüzelőanyag. Ezekben az országokban tehát a jelek szerint értékesítenek kénmentes tüzelőanyagot, ám a kénmentességet nem jelzik egyértelműen. Néhány tagállam nem nyújtott be elegendő információt annak megítéléséhez, hogy a kénmentes tüzelőanyagok az irányelv előírásainak megfelelően „ földrajzilag megfelelően kiegyensúlyozott eloszlásban ” állnak-e rendelkezésre.

2. ábra: Tüzelőanyagminőség-ellenőrzés mintavételi aránya az EU-ban 2008-ban (tüzelőanyag-kategóriánként vett minták átlagos száma)

Átlagos mintavételi szám / Tüzelőanyag-kategória | [pic] |

Benzin | Dízelolaj |

3. ábra: Nemzeti tüzelőanyag-értékesítés tüzelőanyag-típusonként az EU-ban 2008-ban (millió liter)

Tüzelőanyag-értékesítés (millió liter) | [pic] |

Összes benzin | Összes dízelolaj |

4. ábra: Tüzelőanyag-típusonként elérhető nemzeti tüzelőanyag-kategóriák száma az EU-ban 2008-ban

Tüzelőanyag-kategóriák száma | [pic] |

Benzinkategóriák száma | Dízelolaj-kategóriák száma |

5. ábra: Alacsony kéntartalmú benzinkategóriák nemzeti értékesítése az EU-ban 2008-ban (%)

Nemzeti benzinértékesítés (%) | [pic] |

Benzin (normál) | Benzin (<50 ppm kén) | Benzin (<10 ppm kén) |

6. ábra: Alacsony kéntartalmú dízelolaj-kategóriák nemzeti értékesítése az EU-ban 2008-ban (%)

Nemzeti dízelolaj-értékesítés (%) | [pic] |

Benzin | Dízelolaj |

4.2. A 98/70/EK irányelvnek való megfelelés 2008-ban

A 2. táblázat összefoglalást ad arról, hogy a tagállamok milyen mértékben feleltek meg a 98/70/EK irányelvnek a 2008-as jelentéstétel során: egyrészt a minták vizsgálati eredményeit a határértékekkel szembeállítva, másrészt a jelentéstétel formátumát és tartalmát illetően. A 2001–2007. közötti időszakhoz hasonlóan egyes tagállamok adatszolgáltatása most is hiányos és/vagy késedelmes volt, ami befolyásolta a megfelelőségértékelés minőségét. Ezért a Bizottság a jelentéstételi gyakorlat javítása érdekében együttműködést szorgalmaz azokkal a tagállamokkal, amelyek esetében erre szükség van.

A 9a. cikknek megfelelően a tagállamok határozzák meg az ezen irányelv alapján elfogadott nemzeti rendelkezések megsértése esetén alkalmazandó szankciókat. A határértékek túllépése tekintetében tett intézkedések részletei a 2008. évi részletes jelentés[11] egyes országokról szóló fejezeteiben szerepelnek, amennyiben rendelkezésre állnak.

4 tagállam teljes mértékben megfelel a határértékeknek a benzin és a dízelolaj összes mintájára vonatkozóan (2007-ben 7 tagállammal kapcsolatban volt ugyanez elmondható). 18 tagállam az irányelv értelmében ellenőrizendő összes paraméter vonatkozásában teljes jelentést nyújtott be. Belgium a többi tagállamnál kiterjedtebb mintavételezést folytatott. Mivel ezáltal torzulnak az eredmények és az EU egészét tekintve rejtve maradnak a trendek, a határérték-túllépések alábbiakban ismertetett elemzésének nem képezték részét a belga minták és szabálytalanságok.

A benzin esetében 5 tagállam (2007-ben 9 tagállam) számolt be arról, hogy az összes minta maradéktalanul megfelelt a 98/70/EK irányelvnek. Ezeknél a mintáknál a fő vizsgált paraméterek ismét a kísérleti/motoroktánszám (RON/MON 33 minta – ami csökkenést jelent a 2007-es 68 mintához képest), a nyári gőznyomás (DVPE 101 minta – ami növekedést jelent a 2007-es 43 mintához képest) és a desztilláció–elpárolgás 100/150 °C-on (13 minta, hasonlóan 2007-hez) voltak. Míg 2007-ben csak 5 olyan kéntartalommintát jelentettek, amely nem felelt meg az irányelv specifikációinak, most 34 ilyen mintára volt példa.

A nem megfelelő benzinminták száma és aránya 2008-ban az EU-15-öt tekintve nőtt, az EU-12-ben viszont nagyjából változatlan maradt. Az EU-15-ben a határértéket túllépő minták aránya a 2007. évi 1,0%-ról 2008-ban 1,6%-ra nőtt. A növekedés elsősorban annak tudható be, hogy több minta is túllépte a nyári gőznyomásra és a kéntartalomra megállapított határértéket. Az EU-12-ben a határértéket túllépő minták abszolút száma 2008-ban némileg növekedett, de összességében nagyobb volt a mintavételezés. Ennek eredményeképpen a határértéket túllépő minták aránya a 2007. évi 3,5%-ról 2008-ban 3%-ra csökkent. A MON/RON határértékeket túllépő minták száma nagymértékben csökkent, ám ezzel egy időben nőtt a nyári gőznyomás határértékeit nem teljesítő minták száma.

A dízelolaj esetében 11 tagállam (2007-ben 14 tagállam) számolt be arról, hogy az összes dízelolajminta maradéktalanul megfelelt a 98/70/EK irányelvnek. Ezeknél a mintáknál a fő vizsgált paraméterek a kéntartalom (31 minta), a 95%-os desztillációs végpont (23 minta) és a cetánszám (4 minta) voltak.

Az EU-15-ben a határérték-túllépések száma 2008-ban is nőtt. A minták közel 0,3%-a nem volt a határértékeken belül, ami az ellenőrzés bevezetése óta a legmagasabb arány, de ezzel együtt is elmarad az EU-12 eredményétől, illetve a benzinnel kapcsolatos eredményektől. Az EU-12-ben a kéntartalom szempontjából megállapított meg nem felelés szintje a 2006. és a 2007. évhez hasonlóan alakult. A desztillációs határértékeket nem teljesítő minták terén viszont növekedés volt tapasztalható. Mivel nőtt a minták száma, a határértéket túllépő minták aránya némileg 1% fölötti értékkel állandó maradt.

2. táblázat: Összefoglaló a tagállamok 98/70/EK irányelvnek való megfeleléséről a 2008. évi jelentéstétel vonatkozásában

Tagállam | Határérték túllépése(1) (95%-os megbízhatósági határ) [Nem megfelelő minták / Összes minta] | Hiányos jelentés (Nem mért paraméterek száma / Összes) | Késedelmes jelentés (határidő: 2009.6.30.)(2) | Megjegyzések |

Benzin | Dízelolaj | Benzin | Dízelolaj |

5. KÖVETKEZTETÉSEK

A tüzelőanyag minősége környezetvédelmi szempontból azért fontos, mert befolyásolja a motor szennyezőanyag-kibocsátását és ezáltal a levegő minőségét is, ugyanakkor hatással van arra is, hogy a gyártók milyen erőfeszítések és mekkora költségek árán tudják megvalósítani a szennyező anyagok és az üvegházhatást okozó gázok tekintetében előírt kibocsátási szinteket. A tüzelőanyagok minőségének ellenőrzése 2008-ban azt mutatta, hogy a benzin és dízel tüzelőanyagokra a 98/70/EK irányelvben meghatározott előírások általában teljesülnek, megszegésükre csak kevés példa van. Mivel a határértékek túllépése viszonylag ritkán fordul elő, és ilyenkor a tagállamok a szabálytalan tüzelőanyagokat kivonják a piaci forgalomból, a Bizottságnak nem jutott tudomására arra vonatkozó információ, hogy a határérték-túllépéseknek negatív hatása lenne a járművek szennyezőanyag-kibocsátására vagy a motorműködésre. Ezzel együtt a Bizottság szorgalmazza, hogy a tagállamok az ilyen jellegű problémák elkerülése érdekében továbbra is tegyenek lépéseket a teljes megfelelésért. A Bizottság tovább folytatja az irányelvben meghatározott tüzelőanyag-minőségi követelményeknek való megfelelés ellenőrzését , és szükség esetén megfelelő és arányos lépésekre tesz javaslatot.

A 2008. évi átlagos kéntartalom jóval a 2004-ben bejelentett szint alatt maradt. Ez volt a legnagyobb mértékű csökkenés 2005 óta, amikor kötelezővé vált az alacsony kéntartalmú tüzelőanyagok használata és kénmentes tüzelőanyagokat vezettek be Unió-szerte. Az irányelv rendelkezései alapján 2008. az utolsó év, amelyben alacsony kéntartalmú tüzelőanyagok használhatók. Az átlagos kéntartalom csökkenése valószínűleg annak tudható be, hogy a tagállamok felkészültek a 2009-es <10 ppm határérték teljesítésére.

Néhány tagállamban azonban a kénmentes tüzelőanyagokat nem mindig jelölik megfelelő módon a töltőállomásokon. Előfordulhat, hogy emiatt késlekedik a – 2009-től már kötelezően alkalmazandó – kénmentes tüzelőanyag alapú technológiákat használó gépjárművek bevezetése. Ha ezek a tüzelőanyagok nincsenek külön megjelölve, a fogyasztók nem ezeket választják, és a kénmentes tüzelőanyag használatára épülő technológiákkal is kevésbé élnek. Így pedig hiába állnak rendelkezésre a követelményeknek megfelelő tüzelőanyagok, értékük nem realizálódik. Ennek eredményeként a közúti közlekedésből fakadó CO2-kibocsátás csökkentése sem valósul meg a lehető legteljesebb mértékben. A tagállamok korlátozott mennyiségű adatot szolgáltattak a rendelkezésre álló kénmentes tüzelőanyagok földrajzi eloszlásáról. A legtöbb tagállam mindössze annyit közölt, hogy ezek széles körben rendelkezésre állnak, de semmilyen további információval nem szolgált a földrajzi hely szerinti elérhetőségről. 2009-től azonban, amikor a kénmentes tüzelőanyagok kizárólagos használata lesz a követelmény, ennek már nem lesz jelentősége.

A nemzeti szinten felállított tüzelőanyagminőség-ellenőrzési rendszerek jelentősen különböznek, az átlátható és összehasonlító eredményekhez pedig további egységesítésre lesz szükség. A 2003/17/EK irányelv végrehajtása javított a jelentések minőségén, mivel a tagállamoknak az új EN 14274 európai szabványnak vagy azzal azonos megbízhatóságú rendszereknek megfelelően kell számot adniuk az ellenőrzésről. Azoknak a tagállamoknak, amelyek nem az EN 14274 formátumának megfelelően tesznek jelentést, választásukat meg kell indokolniuk.

MELLÉKLET: 2008. évi tüzelőanyag-értékesítés tüzelőanyag-típusonként az EU-ban (millió liter)

Sz. | Millió liter | Ausztria | Belgium | Dánia | Finnország | Franciaország | Németország | Görögország | Írország | Olaszország | Luxemburg | Hollandia | Portugália | Spanyolország | Svédország | Egyesült Királyság | EU-15 | EU-15 | | | Tüzelőanyag-kategória | AT | BE |DK |FI |FR |DE |EL |IE |IT |LU |NL |PT |ES |SE |UK |EU15 |% | | 1 |Ólmozatlan benzin min. RON=91 |- |- |- |- |- |- |- |- |- |- |- |- |- |- |- |0 |0,0% | |2 |Ólmozatlan benzin min. RON=91 (<50 ppm S) |- |- |- |- |- |- |- |- |- |- |- |- |- |- |- |0 |0,0% | |3 |Ólmozatlan benzin min. RON=91 (<10 ppm S) |420 |- |488 |- |- |2 495 |- |- |- |0 |- |- |- |- |- |3 404 |3,0% | |4 |Ólmozatlan benzin min. RON=95 |- |- |- |- |- |- |- |- |- |- |- |- |- |- |- |0 |0,0% | |5 |Ólmozatlan benzin min. RON=95 (<50 ppm S) |20 |44 |- |- |9 841 |- |4 767 |1 533 |12 168 |- |- |- |7 553 |- |21 255 |57 181 |49,6% | |6 |Ólmozatlan benzin min. RON=95 (<10 ppm S) |1 980 |1 461 |- |2 176 |- |24 560 |- |817 |1 850 |385 |5 426 |- |- |4 713 |- |43 367 |37,6% | |7 |Ólmozatlan benzin 95=<RON<98 |- |- |- |- |- |- |- |- |- |- |- |- |- |- |- |0 |0,0% | |8 |Ólmozatlan benzin 95=<RON<98 (<50 ppm kén) |- |- |- |- |- |- |345 |- |- |- |- |1 786 |- |- |- |2 131 |1,8% | |9 |Ólmozatlan benzin 95=<RON<98 (<10 ppm kén) |- |- |1 846 |- |- |- |- |- |- |- |- |- |- |- |1 460 |3 306 |2,9% | |10 |Ólmozatlan benzin RON>=98 |- |- |- |- |- |- |- |- |- |- |- |- |- |- |- |0 |0,0% | |11 |Ólmozatlan benzin RON>=98 (<50 ppm kén) |- |2 |- |- |- |- |- |- |- |- |- |- |- |- |- |2 |0,0% | |12 |Ólmozatlan benzin RON>=98 (<10 ppm kén) |65 |463 |7 |171 |2 484 |785 |379 |- |- |100 |142 |228 |960 |198 |- |5 982 |5,2% | | | Benzin (normál) | 0 |0 |0 |0 |0 |0 |0 |0 |0 |0 |0 |0 |0 |0 |0 |0 |0,0% | | | Benzin (<50 ppm kén) | 20 |46 |0 |0 |9 841 |0 |5 111 |1 533 |12 168 |0 |0 |1 786 |7 553 |0 |21 255 |59 314 |51,4% | | | Benzin (<10 ppm kén) | 2 465 |1 923 |2 341 |2 347 |2 484 |27 840 |379 |817 |1 850 |485 |5 568 |228 |960 |4 911 |1 460 |56 059 |48,6% | | | Összes benzin | 2 485 |1 970 |2 341 |2 347 |12 325 |27 840 |5 490 |2 350 |14 018 |485 |5 568 |2 015 |8 513 |4 911 |22 715 |115 373 |100,0% | | 13 | Dízelolaj |- |- |- |- |- |- |- |- |- |- |- |- |- |- |- |0 |0,0% | |14 | Dízelolaj (<50 ppm kén) |729 |63 |- |- |38 134 |- |4 323 |2 141 |26 776 |- |- |5 675 |29 713 |- |- |107 552 |51,0% | |15 | Dízelolaj (<10 ppm kén) |6 564 |8 518 |3 148 |2 660 |1 218 |35 789 |863 |972 |4 026 |1 922 |8 056 |48 |0 |4 837 |24 634 |103 254 |49,0% | | | Összes dízelolaj | 7 293 |8 581 |3 148 |2 660 |39 351 |35 789 |5 186 |3 113 |30 802 |1 922 |8 056 |5 723 |29 713 |4 837 |24 634 |210 806 |100,0% | | | | | | | | | | | | | | | | | | | | | | Sz. | Millió liter | Ciprus | Cseh Köztársaság | Észtország | Magyarország | Lettország | Litvánia | Málta | Lengyelország | Szlovákia | Szlovénia | Bulgária | Románia | EU12 | EU12 | | EU | EU | | | Tüzelőanyag-kategória | CY | CZ |EE |HU |LV |LT |MT |PL |SK |SI |BG |RO |EU12 |% | |EU |% | | 1 |Ólmozatlan benzin min. RON=91 |- |- |- |- |- |- |- |- |- |- |- |- |0 |0,0% | |0 |0,0% | |2 |Ólmozatlan benzin min. RON=91 (<50 ppm S) |- |69 |- |- |2 |0 |- |- |- |- |- |- |71 |0,4% | |71 |0,1% | |3 |Ólmozatlan benzin min. RON=91 (<10 ppm S) |- |0 |16 |- |- |- |- |- |- |- |- |- |16 |0,1% | |3 420 |2,6% | |4 |Ólmozatlan benzin min. RON=95 |- |- |- |- |- |- |- |- |- |- |- |- |0 |0,0% | |0 |0,0% | |5 |Ólmozatlan benzin min. RON=95 (<50 ppm S) |454 |- |- |- |316 |18 |82 |5 231 |137 |784 |825 |- |7 847 |45,1% | |65 028 |49,0% | |6 |Ólmozatlan benzin min. RON=95 (<10 ppm S) |- |- |328 |2 022 |128 |687 |- |- |669 |- |- |- |3 834 |22,0% | |47 201 |35,6% | |7 |Ólmozatlan benzin 95=<RON<98 |- |- |- |- |- |- |- |- |- |- |- |- |0 |0,0% | |0 |0,0% | |8 |Ólmozatlan benzin 95=<RON<98 (<50 ppm kén) |- |2 551 |- |- |- |- |15 |- |- |52 |- |2 035 |4 653 |26,8% | |6 784 |5,1% | |9 |Ólmozatlan benzin 95=<RON<98 (<10 ppm kén) |- |0 |- |- |- |- |- |- |- |- |- |153 |153 |0,9% | |3 459 |2,6% | |10 |Ólmozatlan benzin RON>=98 |- |- |- |- |- |- |- |- |- |- |- |- |0 |0,0% | |0 |0,0% | |11 |Ólmozatlan benzin RON>=98 (<50 ppm kén) |49 |- |- |- |2 |- |- |517 |3 |- |- |- |571 |3,3% | |573 |0,4% | |12 |Ólmozatlan benzin RON>=98 (<10 ppm kén) |- |47 |46 |63 |43 |26 |- |- |19 |- |0 |- |244 |1,4% | |6 226 |4,7% | | | Benzin (normál) | 0 |0 |0 |0 |0 |0 |0 |0 |0 |0 |0 |0 |0 |0,0% | | 0 |0,0% | | | Benzin (<50 ppm kén) | 503 |2 619 |0 |0 |320 |18 |97 |5 748 |140 |836 |825 |2 035 |13 143 |75,6% | | 72 457 |54,6% | | | Benzin (<10 ppm kén) | 0 |47 |391 |2 085 |171 |713 |0 |0 |687 |0 |0 |153 |4 247 |24,4% | | 60 306 |45,4% | | | Összes benzin | 503 |2 667 |391 |2 085 |491 |731 |97 |5 748 |827 |836 |825 |2 189 |17 390 |100,0% | | 132 763 |100,0% | | 13 | Dízelolaj |- |- |- |- |- |- |- |- |- |- |- |- |0 |0,0% | |0 |0,0% | |14 | Dízelolaj (<50 ppm kén) |440 |1 121 |188 |- |894 |825 |108 |181 |267 |1 526 |2 086 |4 314 |11 951 |35,1% | |119 503 |48,8% | |15 | Dízelolaj (<10 ppm kén) |- |3 710 |383 |3 472 |68 |495 |- |12 326 |797 |- |- |834 |22 085 |64,9% | |125 338 |51,2% | | | Összes dízelolaj | 440 |4 831 |571 |3 472 |962 |1 320 |110 |12 507 |1 064 |1 526 |2 085 |5 148 |34 035 |100,0% | | 244 840 |100,0% | |

[1] A 98/70/EK irányelv a benzin és a dízelüzemanyagok minőségéről, valamint a 93/12/EGK tanácsi irányelv módosításáról (HL L 350., 1998.12.28., 58. o.)

[2] Az Európai Parlament és a Tanács 2003/17/EK irányelve a benzin és a dízelüzemanyagok minőségéről szóló 98/70/EK irányelv módosításáról (HL L 76., 2003.3.22, 10. o.).

[3] A „kénmentes” kifejezés a 10 ppm-nél kisebb koncentrációjú kéntartalomra utal.

[4] A kísérleti oktánszám (RON) az a mennyiségi mértékegység, amely azt a legnagyobb nyomásmértéket adja meg, amelyen a benzin még anélkül használható a motorban, hogy a keverék egy része magától berobbanna. Az öngyulladás magasabb tüzelőanyag-fogyasztáshoz vezet, és növeli az illékony szerves vegyületek és a szén-monoxid kibocsátását.

[5] A gőznyomás a tüzelőanyag párolgási hajlandóságának mértékegysége. Ezt nyáron szabályozni kell, mivel az ebben az időszakban jellemző hőmérséklet a talajközeli ózon elővegyületét képező illékony szerves vegyületek magas kibocsátási szintjét idézheti elő. Az előírt értékek túllépése az illékony szerves vegyületek kibocsátásának növekedését eredményezi.

[6] A desztillációs paraméter a 100, illetve 150°C-on elpárolgó tüzelőanyag arányát adja meg. Ez korlátozza a benzinhez adagolható illékony komponensek számát. Az előírt értékek túllépése gőzzár kialakulását idézheti elő, és vezethetőségi problémákat okozhat.

[7] https://circabc.europa.eu/w/browse/5e89b837-2bec-4284-b9fe-c156271268f7

[8] „Alacsony kéntartalom” alatt legfeljebb 50 ppm kéntartalom értendő.

[9] EN 14274:2003 – Gépjárművek tüzelőanyagai – A benzin és a dízelolaj minőségének értékelése – Tüzelőanyagminőség-ellenőrzési rendszer (FQMS).

[10] https://circabc.europa.eu/w/browse/5e89b837-2bec-4284-b9fe-c156271268f7

[11] https://circabc.europa.eu/w/browse/5e89b837-2bec-4284-b9fe-c156271268f7